
A HisValGlyHis tetrapeptid Cu(II) és Ni(II) komplexeinek a vizsgálata

Kulcsszavak: oldategyensúly; CD-spektroszkópia; UV-látható spektroszkópia; pH-potenciometria
A réz és a nikkel valamennyi élő szervezet számára nélkülönözhetetlen nyomelem. A réz a legnagyobb mennyiségben fehérjéhez kötötten fordul elő a szervezetben, míg a nikkel az ureáz nevű enzim aktív centrumában. Redoxireakcióik számos biológiai oxidációs folyamatban játszanak szerepet. Leggyakrabban +2-es oxidációs állapotban képeznek komplexeket. A hisztidin fontos kötési hely a nikkel(II) és a réz(II) számára is. A rendszerek központi ionja valamilyen átmenetifémion, amely koordinatív kötéssel kapcsolódik a ligandumként jelenlévő aminosavhoz, peptidhez, vagy azok származékához.
Munkám során a C-terminálisan védett HisValGlyHis tetrapeptid réz(II) és nikkel(II) komplexeit vizsgáltam. Először előállítottam a HisValGlyHis szekvenciájú aminosavat szilárd fázisú peptidszintézissel. Majd a peptid az oldategyensúlyi vizsgálatát végeztem el. A pH-potenciometriás vizsgálatok alapján SUPERQUAD és PSEQUAD programok segítségével meghatároztam a ligandumok koncentrációját, a protonálódási állandók értékeit és a keletkező komplexek stabilitási állandóit.
A pH-potenciometriás mérések alapján megállapítható, hogy a réz(II)-ion jelenlétében monokomplexek ([CuLH]2+, [CuL]+, [CuLH–1], [CuLH–2]- és [CuLH–3]2-) és egy biszkomplex ([CuL2﻿]); míg a nikkel esetében [NiLH]2+,[NiL]+, [NiL2], [NiLH–1], [NiLH–3]2– komplexek keletkeznek. Az ML és ML2 összetételű komplexekben a ligandum háromfogú koordinációja jön létre. A pH emelésével az amidnitrogén deprotonálódik,. A nikkel(II)ion esetében pH 9 felett izomer szerkezeteket nem feltételezünk.
Az UV-látható fotometriás és CD-vizsgálatok alátámasztották a feltételezett szerkezetű komplexek jelenlétét.



